เชื่อมั่นผู้ตรวจกระทรวง หัวใจสำคัญขับเคลื่อนประเทศ ชี้แนะให้การทำงานเกิดประสิทธภาพต่อประชาชน
นายอนุชา นาคาศัย รัฐมนตรีประจำสำนักนายกรัฐมนตรี เป็นประธานในพิธีอบรมหลักสูตรผู้ตรวจราชการระดับกระทรวง ประจำปีงบประมาณ พ.ศ. 2565 ณ ห้องสุขุมวิท แกรนด์บอลรูม ชั้น 3 โรงแรม เจดับบลิว แมริออท ถนนสุขุมวิท กรุงเทพฯ โดยกล่าวว่า ผู้ตรวจกระทรวงเป็นหัวใจสำคัญในการขับเคลื่อนประเทศชาติ รวมถึงคอยตรวจสอบ แนะนำ ชี้แจงนโยบายและการปฏิบัติงานของหน่วยงานและเจ้าหน้าที่ ติดตามความก้าวหน้า ความสำเร็จ ปัญหาอุปสรรค พร้อมทั้งคุณภาพงานและการปฏิบัติงานของหน่วยงานและเจ้าหน้าที่ให้ถูกต้องมีประสิทธิภาพ คาดหวังให้การฝึกอบรมครั้งนี้ ช่วยเตรียมความพร้อมให้ผู้เข้ารับการอบรมในฐานะผู้ตรวจราชการระดับกระทรวงมีความชำนาญอย่างลึกซึ้งถึงบทบาทหน้าที่และประสานการทำงานได้อย่างมีประสิทธิภาพผ่านเครือข่ายการอบรม ช่วยเติมเต็มการทำงานร่วมกันและเป็นกำลังสำคัญในการขับเคลื่อนประเทศตามยุทธศาสตร์ชาติ และร่วมผลักดันการปฏิบัติงานตามนโยบายรัฐบาล แก้ไขปัญหาความเดือดร้อนให้ประชาชนทุกพื้นที่ได้อย่างรวดเร็วด้านนายธีรภัทร ประยูรสิทธิ ปลัดสำนักนายกรัฐมนตรี กล่าวว่า การขับเคลื่อนนโยบายรัฐบาลสิ่งที่สำคัญ คือการติดตาการตรวจราชการของหน่วยงานส่วนกลาง เพื่อให้การขับเคลื่อนนโยบายเห็นผลเป็นรูปประธรรม ที่จะต้องเป็นไปตามเป้าหมายที่วางไว้ ซึ่งนายกรัฐมนตรี อนุมัติให้มีการตรวจราชการบูรณาการ ตรวจราชการเชิงพื้นที่ต่างๆ ตลอดจนการให้บริการประชาชนในการพัฒนาคุณภาพชีวิตที่ดีขึ้น ซึ่งการฝึกอบรมผู้ตรวจราชการใหม่ทั้งหมด จะเป็นส่วนสำคัญในการสร้างเครือข่ายสร้างการรับรู้ ให้ความรู้ความเข้าใจให้เป็นทิศทางเดียวกันในการขับเคลื่อนงานต่างๆ และผู้ตรวจราชการเหล่านี้ก็จะต้องทำงานร่วมกับทุกหน่วยงาน เนื่องจากบางเรื่องมีความเกี่ยวพันกันในทุกมิติ ทั้งเศรษฐกิจ สังคมและสิ่งแวดล้อมนอกจากนี้ จะมีการศึกษาดูงานโดยเป็นการจำลองเหตุการณ์ของปัญหา ที่อาจเกิดขึ้นจริง ในพื้นที่ภาคกลางและภาคเหนือ โดยหลังจากฝึกอบรมสามารถนำไปปรับใช้กับสถานการณ์จริงได้